ettekirjutus

Tartu	11.05.2016 nr 7.2-6.2/1291	

30.03.2016 toimunud tuleohutusülevaatusel Regnum Consult OÜ kasutuses olevates hoonetes aadressil Raekoja plats 8, Rüütli 1, Rüütli 3, Tartu linn, Tartu maakond, tuvastati tuleohutusnõuete rikkumised, mille olemus on kirjeldatud paikvaatluse protokollis nr 7.2-5.2/1751-2.

Päästeameti Lõuna päästekeskuse tuleohutuskontrolli büroo juhtivinspektor Keit Tõldsepp, võtnud aluseks korrakaitseseaduse § 28 lg 1 ning hinnanud haldusmenetluse käigus kogutud tõendeid ja välja selgitatud asjaolusid, 

otsustas:

Anda käesoleva haldusakti adressaadile – Regnum Consult OÜ (registrikood 12190052), Raekoja plats 8, Tartu linn, Tartu maakond, 51004 – järgmised ettekirjutused, mis tuleb täita määratud tähtajaks:

1.Rajada Raekoja plats 8 hoone II korruselt teine turvaline evakuatsioonipääs, et võimaliku tulekahju puhkemise korral oleks inimestel võimalik ehitisest ohutult evakueeruda või neid evakueerida.
Alus: Majandus-ja taristuministri 02.06.2015.a määrus nr 54 „Ehitisele esitatavad tuleohutusnõuded“ § 40 lg 1 vastavalt § 22 lg 1; § 23 lg 2; § 24 lg 3.

Majandus-ja taristuministri 02.06.2015.a määrus nr 54 „Ehitisele esitatavad tuleohutusnõuded“ § 40 lg 1 – Enne 1.jaanuari 2005.a õiguslikul alusel ehitatud ehitis, mida kasutatakse vastavalt ehitisele ettenähtud kasutamise otstarbele, peab vastama olulistele tuleohutusnõuetele, mis tagavad, et võimaliku tulekahju puhkemise korral on inimestel võimalik ehitisest evakueeruda ja on võimalik inimesi ehitisest evakueerida.

Majandus-ja taristuministri 02.06.2015.a määrus nr 54 „Ehitisele esitatavad tuleohutusnõuded“ § 22 lg 1 – Evakuatsioonipääs peab juhtima ehitisest ohutult välja maapinnale või tuletõkkesektsiooni, millest on olemas ohutu pääs ehitisest välja maapinnale.

Majandus-ja taristuministri 02.06.2015.a määrus nr 54 „Ehitisele esitatavad tuleohutusnõuded“ § 23 lg 2 – Ehitise igalt evakuatsioonialalt, kus alaliselt viibib või töötab inimesi, peab üldjuhul olema võimalik jõuda vähemalt kahe erineva, hajutatult paigutatud evakuatsioonipääsuni.

Majandus-ja taristuministri 02.06.2015.a määrus nr 54 „Ehitisele esitatavad tuleohutusnõuded“ § 24 lg 3 p 1, p 3, p 5 – Evakuatsioonitee peab olema kergesti identifitseeritav, lihtsalt juurdepääsetav ja kasutatav; trepikalle, astme ja mademe mõõtmed peavad tagama ohutu evakuatsiooni; ei tohi olla takistatud, seal ei tohi asuda eset ega seadet, mis võib ohustada kasutaja turvalisust evakuatsiooni korral.

Tuleohutusülevaatusel tuvastati, et II korruselt hoone katuselt (Pool Kuus pubi kontor)  puudub turvaline pääs maapinnale. 
Võimaliku tulekahju puhkemise korral esimese väljapääsu juures puudub inimestel võimalus pääseda ohutult II, III korruselt ja pööningult, kuna ei ole teist turvalist väljapääsu. 
Hoone II ja III korrust ning pööningut kasutab  umbes 75 inimest. II ja III korruselt ning pööningult on olemas pääs (põhi)evakuatsioonitrepikotta ja teine võimalus on kasutada hoone küljel olevat metallist välitreppi. Välitrepp lõpeb II korrusel hoone katusel (Pool Kuus pubi kontor), kust ei ole võimalik ohutult maapinnale pääseda. 

Täitmise tähtaeg: 01.05.2017
Ettekirjutusega kaasneb sunnirahahoiatus: kui käesolevat ettekirjutust tähtajaks ei täideta, rakendab haldusorgan Tuleohutuse seaduse § 40 alusel adressaadi suhtes sunnivahendit – sunniraha 500,00 (viissada) eurot.

2. Eraldada Raekoja plats 8 hoone evakuatsioonitrepikoda korrustest tuletõkkeustega nii, et see moodustaks omaette tuletõkkesektsiooni, et võimaliku tulekahju puhkemise korral oleks tagatud inimeste ohutu evakueerumine või nende evakueerimine hoonest.
Alus: Tuleohutuse seadus § 6 lg 1; Majandus-ja taristuministri 02.06.2015.a määrus nr 54 „Ehitisele esitatavad tuleohutusnõuded“ § 40 lg 1 vastavalt § 11 lg 4 p 3; § 24 lg 1, 2.

Tuleohutuse seadus § 6 lg 1 – Piiratud kinnisasjalt või ehitisest peab olema tagatud evakuatsioon ning kergesti läbitav evakuatsioonitee.

Majandus-ja taristuministri 02.06.2015.a määrus nr 54 „Ehitisele esitatavad tuleohutusnõuded“ § 40 lg 1 – Enne 1.jaanuari 2005.a õiguslikul alusel ehitatud ehitis, mida kasutatakse vastavalt ehitisele ettenähtud kasutamise otstarbele, peab vastama olulistele tuleohutusnõuetele, mis tagavad, et võimaliku tulekahju puhkemise korral on inimestel võimalik ehitisest evakueeruda ja on võimalik inimesi ehitisest evakueerida.

Majandus-ja taristuministri 02.06.2015.a määrus nr 54 „Ehitisele esitatavad tuleohutusnõuded“ § 11 lg 4 p 3 – Ehitise või selle osa kasutamisotstarbest lähtuvalt kuuluvad omaette tuletõkkesektsiooni evakuatsioonitrepikojad.

Majandus-ja taristuministri 02.06.2015.a määrus nr 54 „Ehitisele esitatavad tuleohutusnõuded“ § 24 lg 1 – Evakuatsioonitee peab tuleohutuse seisukohast olema piiritletud nii, et evakuatsiooniteed oleks võimalik kasutada kogu evakueerimisaja jooksul.

Majandus-ja taristuministri 02.06.2015.a määrus nr 54 „Ehitisele esitatavad tuleohutusnõuded“ § 24 lg 2 – Tulekahju korral ei tohi evakuatsiooniteel kogu evakueerimisaja jooksul tekkida kasutajate evakuatsiooni takistavat temperatuurimuudatust, suitsukontsentratsiooni ega muid takistavaid asjaolusid.

Tuleohutusülevaatusel tuvastati, et Raekoja plats 8 hoone evakuatsioonitrepikoda ei  moodusta omaette tuletõkkesektsiooni.
Evakuatsioonitrepikoja ja II korruse, III korruse ning pööningu vahel on puituksed, millel puuduvad sulgurid (va üks uks II korrusel). Ustel tuletõkkeukse tunnused (sertifikaadid, suitsu-, tuletõkketihendid) puuduvad. Hoone II korrusel paiknevad büroopinnad ja 2 juuksuriruumi,  III korrusel on büroopinnad ning hoone pööningul asuvad maalistuudio ruumid.

Evakuatsioonitrepikojad kuuluvad ehitise ja selle osa kasutamisotstarbest lähtuvalt omaette tuletõkkesektsiooni. Tuletõkkesektsiooni konstruktsioonid on ette nähtud tule leviku tõkestamiseks või tule ja suitsu piiramiseks. Võimaliku tulekahju puhkemise korral peab olema inimestel tagatud ehitisest ohutult evakueerumine. Kogu evakueerimisaja jooksul ei tohi evakuatsiooniteel tekkida kasutajate evakuatsiooni takistavat temperatuurimuudatust, suitsukontsentratsiooni ega muid takistavaid asjaolusid.

Täitmise tähtaeg: 31.12.2017
Ettekirjutusega kaasneb sunnirahahoiatus: kui käesolevat ettekirjutust tähtajaks ei täideta, rakendab haldusorgan Tuleohutuse seaduse § 40 alusel adressaadi suhtes sunnivahendit – sunniraha 500,00 (viissada) eurot.

3. Paigaldada Raekoja plats 8 hoone pööningule automaatne tulekahjusignalisatsioonisüsteem, et oleks tagatud tulekahju varajane avastamine ja võimaliku tulekahju puhkemise korral oleks inimestel võimalik ehitisest õigeaegselt evakueeruda.
Alus: Tuleohutuse seadus § 3 lg 1 p 4, § 32 lg 1; Majandus-ja taristuministri 02.06.2015.a määrus nr 54 „Ehitisele esitatavad tuleohutusnõuded“ § § 40 lg 1 vastavalt § 34 p 2.

Majandus-ja taristuministri 02.06.2015.a määrus nr 54 „Ehitisele esitatavad tuleohutusnõuded“ § 40 lg 1 – Enne määruse jõustumist õiguslikul alusel ehitatud ehitis, mida kasutatakse vastavalt ehitisele ettenähtud kasutamise otstarbele, peab vastama olulistele tuleohutusnõuetele, mis tagavad, et võimaliku tulekahju puhkemise korral on inimestel võimalik ehitisest evakueeruda ja on võimalik inimesi ehitisest evakueerida.

Majandus-ja taristuministri 02.06.2015.a määrus nr 54 „Ehitisele esitatavad tuleohutusnõuded“ § 34 p 2 – Automaatne tulekahjusignalisatsioonisüsteem peab olema IV kasutusviisiga hoonetes, mille pindala on üle 300 m2.

Tuleohutuse seadus § 3 lg 1 p 4 – Isik on kohustatud tagama ehitises nõutavate päästevahendite ja ehitises nõutavate tuleohutuspaigaldiste olemasolu ja korrashoiu.

Tuleohutuse seadus § 32 lg 1 – Tuleohutuspaigaldis tuleb projekteerida ja paigaldada ning seda kontrollida ja hooldada vastavalt tehnilisele normile ja tootja juhisele ning ohutusnõuetes ettenähtule selliselt, et tuleohutuspaigaldis täidaks oma otstarvet.

Tuleohutusülevaatusel fikseeriti, et Raekoja plats 8 hoone pööningul puudub automaatne tulekahjusignalisatsioonisüsteem. Pööningule (ruume kasutab Konrad Mägi maalistuudio) on paigaldatud autonoomsed tulekahjusignalisatsiooniandurid. Automaatne tulekahjusignalisatsioonisüsteem peab olema IV kasutusviisiga hoonetes, mille pindala on üle 300 m2. Raekoja plats 8 hoone pindala on ca 1670 m2.

Automaatne tulekahjusignalisatsioonisüsteem peab olema kõiki ruume hõlmav süsteem, mis avastaks kontrollitaval alal algava tulekahju võimalikult varajases staadiumis ning annaks sellest teada hoones viibivatele inimestele. Automaatne tulekahjusignalisatsioonisüsteem peab andma võimalikust tulekahjust teate näidates ära selle avastamispiirkonna. Ühtlasi peab süsteem ise avastama süsteemi tööd ohustavad rikked, andes nendest rikketeate keskseadmesse.

Täitmise tähtaeg: 01.05.2017. a. 
Ettekirjutusega kaasneb sunnirahahoiatus: kui käesolevat ettekirjutust tähtajaks ei täideta, rakendab haldusorgan Tuleohutuse seaduse § 40 alusel adressaadi suhtes sunnivahendit – sunniraha 400,00 (nelisada) eurot.

Kui haldusakti adressaat jätab ettekirjutuse määratud tähtajaks täitmata, tuleb sunniraha tasuda ühele järgnevale Rahandusministeeriumi arvelduskontole: SEB panga arvelduskontole nr EE891010220034796011, Swedbank panga arvelduskontole nr EE932200221023778606, Danske Bank panga arvelduskontole nr EE403300333416110002 või Nordea Pank panga arvelduskontole nr EE701700017001577198, maksekorraldusel on viitenumbriks 10266700005621 ja selgituseks: “ Regnum Consult OÜ 11.05.2016 ettekirjutus nr 7.2-6.2/1291.“

Vabatahtlikult tähtajaks sunniraha tasumata jätmise puhul nõutakse sunniraha sisse asendustäitmise ja sunniraha seaduse § 15 lg 1 kohaselt täitemenetluse seadustikus sätestatud korras nagu kohtuotsusest tulenev rahaline nõue. Seega lisandub sunnirahale selle vabatahtliku tähtaegse mittetasumise korral kohtutäituri tasu. Sunniraha tasumine ei võta adressaadilt kohustust ettekirjutus täita ning täitmata kohustuste eest võib sunniraha rakendada korduvalt.
Juhul kui haldusakti adressaat leiab, et haldusaktiga või haldusmenetluse käigus on rikutud tema õigusi või piiratud tema vabadusi, on tal õigus esitada vaie Päästeametile (Raua 2, 10124 Tallinn) või kaebus Tartu Halduskohtu Tartu kohtumajja (Kalevi 1, 51010 Tartu, tmktartu.menetlus@kohus.ee) 30 päeva jooksul arvates päevast, millal vaide või kaebuse esitaja vaidlustatavast haldusaktist teada sai või oleks pidanud teada saama.

Ettekirjutuse täitmisest palume informeerida meid kirjalikult postiaadressil Päästeameti Lõuna päästekeskus, Jaama 207, 50705 Tartu linn, Tartu maakond või digitaalselt allkirjastatud dokumendina e-posti aadressile louna@rescue.ee.

(allkirjastatud digitaalselt)
Keit Tõldsepp
tuleohutuskontrolli büroo juhtivinspektor
Lõuna päästekeskus

Käesolev ettekirjutus on saadetud elektrooniliselt: Regnum Consult OÜ juhatuse liige Ülle Koppel, ulle.koppel@hotmail.com.

+372 733 7338
keit.toldsepp@rescue.ee